Mathieu Giroux

Mathieu Giroux (født 3. februar 1986, Pointe-aux-Trembles) er en canadisk skøyteløper. Han deltok under Vinter-OL 2010 i Vancouver.

Giroux startet sin karriere i kortbaneløp, og ble første reserve for Canada til vinter-OL 2006. Etter å ha gjennomgått flere ankelskader hadde han problemer med de mange svingene i kortbaneløp, og skiftet til hurtigløp på skøyter før sesongen 2008/09.Mathieu Giroux: The long and short of it, Grant Robertson, The Globe and Mail, 27. desember 2009, hentet 28. februar 2010 

I sin første sesong i hurtigløp ble Giroux tatt ut til to verdenscupstevner i slutten av sesongen, og tok noen få verdenscuppoeng i B-gruppa. Han deltok også i kvalifiseringen til VM allround 2009, men manglet et halvt poeng for å sikre en fjerde VM-plass for Canada.

Neste sesong viste Giroux en viss framgang, og beholdt plassen i A-gruppa både på 1500 m og de lengste distansene. Han gjorde sitt beste løp i Vikingskipet på Hamar, med 9.-plass og personlig rekord med 1.46,71.Ergebnis 3. Weltcup 2009/2010 | Männer, 1500m, A-Gruppe:, Speedskatingnews, hentet 28. februar 2010 Han ble også nummer 11 og sist på 10 000 m. Under de to stevnene i Nord-Amerika forbedret han den personlige rekorden på 1500 m kraftig, grunnet høyden, men falt tilbake plasseringsmessig, og hadde få mann bak seg i A-gruppa på 5000 m.  

Grunnet svake prestasjoner på 10 000 m hadde Canada ikke med noen løpere på den distansen i OL, og hadde dermed bare anledning til å ta med åtte mannlige skøyteløpere. Giroux kvalifiserte 2.-plass på 1500 m under det nasjonale OL-uttaket, men ble nummer tre på 5000 m og forsvarte ikke plassen som beste kanadier på distansen fra verdenscupen. Han var bare noen få tideler fra seier.Kanadische Single Distance Championships 2010 Teil 2, Speedskatingnews, hentet 28. februar 2010 

De tre beste fra 5000 m – Giroux, Lucas Makowsky og Denny Morrison – representerte det kanadiske laget i lagtempo, og her feiret Canada sin første triumf på den distansen i mesterskap for menn. Canada slo ut regjerende mester Italia i kvartfinalen, var deretter ett sekund foran Norge i semifinalen, og holdt unna for USAs spurt på den siste kilometeren i finalen. Canada satte to olympiske rekorder i heatene, men rekorden ble slettet av Nederlands lag i bronsefinalen. Giroux gikk også et godkjent løp på 1500 m med en 14.-plass.

 Personlige rekorder 
 Distanse  Tid  Dato  Sted Bane  500 m  36,27  23. januar 2010   Calgary  Olympic Oval 1 000 m  1.09,60  30. desember 2013   Calgary  Olympic Oval 1 500 m  1.44,30  13. februar 2011   Calgary  Olympic Oval 3 000 m  3.46,54  10. oktober 2013   Calgary  Olympic Oval 5 000 m  6.24,51  12. desember 2009   Salt Lake City  Utah Olympic Oval 10 000 m  13.34,74  22. november 2009   Hamar  Vikingskipet

 Meritter 
 Sesong VM allround VM ekd. OL Verdenscup Dist.  Plass  Dist  Plass  Dist.  Tot.  Best 2008–09       1500 m  47  9 B 5 & 10 km  43  11 B 2009–10     1500 m  14  1500 m  16  9 Lagtempo  gull  5 & 10 km  20  11

 Referanser 

 Eksterne lenker 


Bilder
 Bilder av Mathieu Giroux på SpeedSkatingPhotos.info/DesgPhoto.com

Kategori:Canadiske skøyteløpere
Kategori:Canadiske kortbaneløpere
Kategori:Olympiske mestere for Canada
Kategori:Olympiske mestere i hurtigløp på skøyter
Kategori:Medaljevinnere under Vinter-OL 2010
Kategori:Deltakere for Canada under Vinter-OL 2010
Kategori:Skøyteløpere under Vinter-OL 2010
Kategori:Deltakere for Canada under Vinter-OL 2014
Kategori:Skøyteløpere under Vinter-OL 2014
Kategori:Deltakere for Canada i enkeltdistanse-VM på skøyter
Kategori:Personer fra Montréal
Kategori:Artikler i skøytesportprosjektet